આ પછાત ગામની છાપ એવી હતી કે કોઈ સરકારી યોજના કે સ્વૈચ્છિક સંસ્થા પણ ન હતી. આવા સંજોગોમાં પોપટરાવે રાલેગણ સિદ્ધિમાં અન્ના હઝારેની મુલાકાત લીધી હતી. અન્નાએ પોપટરાવને પ્રોત્સાહિત કરીને ગામની જનશક્તિ જગાડીને શ્રમદાન કરવા પર ભાવ મૂક્યો હતો. ૧૯૯૫માં સરકારની આદર્શ ગામ યોજના હેઠળ વૃક્ષારોપણ, જમીન ધોવાણ અને જળસંગ્રહની કામગીરીમાં મળેલી સફળતા ગામના વિકાસ માટે ટર્નિંગ પોઇન્ટ સાબિત થઈ હતી. આજે આ ગામની સફળતાનો દાખલો દુનિયા આખી આપે છે.